### 7.      Bevilling af midler til etablering af midlertidige studieboliger på [adresse]

**Åbent**

Sagsnr.: 326-2016-33005       J.nr.: 01.02.00           Dokumentnr.:
326-2016-281972

**Sagstype**

Beslutning

**Resume og sagens baggrund**

I forbindelse med etablering af ingeniøruddannelse i
Kalundborg skal der også etableres boliger til de studerende. De første boliger
etableres midlertidigt på [adresse], hvor der er indgået aftale med
boligselskabet Alliken om leje af areal i 1 år. Denne sag omhandler finansiering
af omkostningerne til byggemodningen.

**Indstillinger**

Direktøren indstiller

1. At der bevilges
kr. 250.000 til byggemodning af grunden på [adresse]

2. At der indgås
aftale med boligselskabet Alliken om overtagelse af anlægget når de midlertidige
boliger fjernes

**Behandling**

Økonomiudvalget, Kommunalbestyrelsen

**Sagsfremstilling**

Etableringen af studieboliger planlægges gennemført i
foreløbigt tre etaper, hvor etape 0 omfatter placeringen af 6 boligenheder med
plads til 2-3 studerende i hver. Disse boliger er indflytningsklare 1.
september 2016 og forventes benyttet i 1 år, indtil de øvrige boliger er
opført. Boligerne opføres af Mobilhouse.

Etape 1 og 2 omfatter opførelsen af studieboliger i området
ved Munkesøparken. Der opføres 15 i hver etape og det forventes, at boligerne
skal stå i det område i 5 år.

Som en del af aftalen mellem Mobilhouse, Alliken og
Kalundborg Kommune, sørger kommunen for fremføring af forsyningsledninger m.m.,
således at boligenhederne kan placeres på grunden og tilsluttes kloak, vand og
el. Boligselskabet Alliken planlægger at opføre nye boliger på grunden, som
erstatning for de 30 boliger der tidligere er revet ned. Det er derfor aftalt,
at Alliken overtager forsyningsledningerne, når de midlertidige boligenheder
fjernes om 1 år.

Omkostningerne til at fremføre forsyning m.m. anslås til kr.
250.000 inklusive en sum til uforudseelige udgifter. Det er aftalt med [adresse],
at anlægget kan overtages for kr. 150.000. Dette medfører en rabat til alliken,
men modsvarer de ekstraudgifter kommunen alternativt ville have til at
reetablere området efter 1 år.

**Økonomiske konsekvenser**

Beløbet på kr. 250.000 i 2016 finansieres af de likvide
midler. Ved overdragelse af anlægget til [adresse] i 2017 vil der tilbageføres
kr. 150.000.

**Økonomiudvalgets møde den 24.
august 2016:**

Anbefales.